ประกาศกระทรวงสาธารณสุข ฉบับที่ 11 (พ.ศ.2536) ออกตามความในพระราชบัญญัติเครื่องสำอาง พ.ศ.2535 เรื่อง ผ้าเย็นหรือกระดาษเย็น
ประกาศกระทรวงสาธารณสุข
ประกาศกระทรวงสาธารณสุข
(ฉบับที่
๑๑) พ.ศ. ๒๕๓๖
ออกตามความในพระราชบัญญัติเครื่องสำอาง
พ.ศ. ๒๕๓๕
เรื่อง
ผ้าเย็นหรือกระดาษเย็น
-----------

 อาศัยอำนาจตามความในมาตรา
๕ (๒) และมาตรา ๒๗ แห่งพระราชบัญญัติ
เครื่องสำอาง พ.ศ. ๒๕๓๕ รัฐมนตรีว่าการกระทรวงสาธารณสุขออกประกาศไว้
ดังต่อไปนี้
 ข้อ
๑ ให้ผ้าเย็นหรือกระดาษเย็น
เป็นเครื่องสำอางควบคุม
 ข้อ
๒ ในประกาศนี้
 "ผ้าเย็นหรือกระดาษเย็น"
หมายความว่า ผ้าเย็นหรือกระดาษเย็นสำหรับ
เช็ดผิวหนังเพื่อความสะอาด ซึ่งบรรจุในภาชนะบรรจุที่ปิด
 "การทำให้สะอาดและถูกสุขลักษณะ"
หมายความว่า ทำให้ผ้าเย็นหรือกระดาษเย็น 
สะอาด โดยมีคุณสมบัติทางจุลชีววิทยาตามมาตรฐานที่กำหนดไว้
ดังนี้
 แบคทีเรีย
ยีสต์และราทั้งหมด น้อยกว่า ๑๐๐๐ โคโลนีต่อกรัม
 (total
colony count)
 สตาฟิโลคอกคุส
ออเรอุส ไม่พบ
 (Staphylococcus
aureus)
 ซูโดโมนาส
แอรูจิโนซา ไม่พบ
 (Pseudomonas
aeruginosa)
 โคลสตริดิอุม ไม่พบ
 (Clostridium
spp.)
 โคลิฟอร์ม
แบคทีเรีย น้อยกว่า ๑๐ MPN
 (coliform
bacteria) (Most
Probable Numler) ต่อกรัม
 เอสเชอริเซีย
โคไล ไม่พบ
 (Escherichia
coli)
 ข้อ
๓ ผ้าเย็นหรือกระดาษเย็น
ต้องผลิตขึ้นโดยมีความชุ่มชื้นที่เกิดขึ้น
จากน้ำเอทานอล (ethanol) และ/หรือ ๒ - โพรพานอล (๒ - propanol)
วัตถุแต่งกลิ่นและ
หรือวัตถุอื่น ๆ ที่กระทรวงสาธารณสุขรับรองให้ใช้
สำหรับเช็ดผิวหนังเพื่อความสะอาด และ
จะต้องผ่านการทำให้สะอาดและถูกสุขลักษณะ
 คุณภาพมาตรฐานของผ้าเย็นหรือกระดาษเย็น
ต้องผ่านการตรวจสอบโดย
ใช้วิธีการตรวจผ้าเย็นหรือกระดาษเย็นทางจุลชีววิทยา
ที่แนบท้ายประกาศนี้
 ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศ
ในราชกิจจานุเบกษาเป็นต้นไป

 ประกาศ
ณ วันที่ ๑๖ ธันวาคม ๒๕๓๖
  อาทิตย์ อุไรรัตน์
  รัฐมนตรีว่าการกระทรวงสาธารณสุข

[ดูข้อมูลจากภาพกฎหมาย]

[รก.๒๕๓๗/พ๑๑ง/๑๔/๑๘ กุมภาพันธ์ ๒๕๓๗]